section_heading: Životopis
paragraph_text: Opus mu čini šest knjiga pisanih primorskom (novaljskom) čakavicom. Sve je smješteno u kolorit malog primorskog mjesta, opisujuću ljude i događaje mentalitetom specifičnim za taj kraj, i uvijek uz dobroćudnu dozu humora. Najviše se pisalo o njegovoj knjizi "Vlč. Zlatko Sudac sluga Kristov – peticije i svjedočanstva". Boris Palčić je tu otkrio kako je ustvari započela priča o vlč. Sudcu kojeg je životni i svečenički put doveo u službu baš u Novalju, gdje mu se pojavila prva stigma u obliku križa. Palčićev trajan spomenik rodnoj Novalji su stihovi na zdencu ispred hotela "Loža" uz one poznate riječi:"intanto je došla", kada je Novalja dobila vodu s kopna. Zastupljen u zbirci Suvremeno čakavsko pjesništvo zadarskoga kruga koju je priredio Božidar Finka, zbirci Haiku u Dalmaciji koju je priredio Zlatko Ivan Juras, zbirci Antologija hrvatskog humora : zlatna knjiga humorističke i satiričke književnosti kroz šest stoljeća koju je odabrao i priredio Fadil Hadžić. Prikupio poslovice i izreke na novaljskom govoru i objavio ih u Domaćoj riči (Čakavsko-Caskinove - možjanice).